title: Kommissionens gennemførelsesforordning (EU) 2019/249 af 12. februar 2019 om suspension af toldpræferencerne for visse GSP-begunstigede lande med hensyn til visse GSP-afsnit i henhold til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer for perioden 2020-2022

text:
                  13.2.2019

                  DA

                  Den Europæiske Unions Tidende

                  L 42/6

         KOMMISSIONENS GENNEMFØRELSESFORORDNING (EU) 2019/249
         af 12. februar 2019
         om suspension af toldpræferencerne for visse GSP-begunstigede lande med hensyn til visse GSP-afsnit i henhold til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer for perioden 2020-2022
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (1), særlig artikel 8, stk. 3,
         efter høring af Udvalget for Generelle Præferencer, jf. artikel 39 i forordning (EU) nr. 978/2012, og
         ud fra følgende betragtninger:

                     (1)

                     I henhold til artikel 8, stk. 1, i forordning (EU) nr. 978/2012 suspenderes toldpræferencerne i den generelle ordning under den generelle toldpræferenceordning (»GSP«) for varer i et GSP-afsnit med oprindelse i et GSP-begunstiget land, når den gennemsnitlige værdi af EU's import af sådanne varer fra dette GSP-begunstigede land i tre på hinanden følgende år har oversteget de maksimale grænser, der er opført i bilag VI til nævnte forordning.

                     (2)

                     I overensstemmelse med artikel 8, stk. 2, i forordning (EU) nr. 978/2012 og på grundlag af handelsstatistik for kalenderårene 2012-2014 er der i Kommissionens gennemførelsesforordning (EU) 2016/330 (2) opstillet en liste over vareafsnit, for hvilke toldpræferencerne er suspenderet fra den 1. januar 2017 til den 31. december 2019.

                     (3)

                     I henhold til artikel 8, stk. 3, i forordning (EU) nr. 978/2012 skal Kommissionen hvert tredje år revidere listen og vedtage en gennemførelsesretsakt med henblik på at suspendere eller genindføre toldpræferencerne.

                     (4)

                     Den reviderede liste bør gælde i tre år fra den 1. januar 2020. Listen bygger på handelsstatistikker for kalenderårene 2015-2017, som de foreligger den 1. september 2018, og tager højde for import fra GSP-begunstigede lande opført i bilag II til forordning (EU) nr. 978/2012 som gældende på denne dato. Dog tages der ikke hensyn til værdien af import fra GSP-begunstigede lande, som fra den 1. januar 2020 ikke længere er omfattet af toldpræferencerne i henhold til artikel 4, stk. 1, litra b), i forordning (EU) nr. 978/2012 —

               VEDTAGET DENNE FORORDNING:

            Artikel 1
            Bilaget til denne forordning indeholder listen over de varer i GSP-afsnit, for hvilke toldpræferencerne i artikel 7 i forordning (EU) nr. 978/2012 er suspenderet for de berørte GSP-begunstigede lande.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2020 til den 31. december 2022.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. februar 2019.

                  På Kommissionens vegne

               Jean-Claude JUNCKER

                  Formand

            (1)  EUT L 303 af 31.10.2012, s. 1.

            (2)  Kommissionens gennemførelsesforordning (EU) 2016/330 af 8. marts 2016 om suspension af toldpræferencerne for visse GSP-begunstigede lande med hensyn til visse GSP-afsnit i henhold til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer (EUT L 62 af 9.3.2016, s. 9).

            BILAG
            Listen over GSP-afsnit, for hvilke toldpræferencerne i artikel 7 i forordning (EU) nr. 978/2012 er suspenderet for de berørte GSP-begunstigede lande

                           Kolonne A: landets navn

                           Kolonne B: GSP-afsnit (artikel 2, litra j), i forordningen om GSP)

                           Kolonne C: beskrivelse

                        A

                        B

                        C

                        Indien

                        S-6a

                        Uorganiske og organiske kemikalier

                        S-11a

                        Tekstiler

                        S-14

                        Perler og ædle metaller

                        S-15a

                        Jern, stål og varer af jern og stål

                        S-15b

                        Uædle metaller (undtagen jern og stål) og varer deraf (undtagen varer af jern og stål)

                        S-17a

                        Lokomotiver, vogne og andet materiel til jernbaner og sporveje

                        S-17b

                        Køretøjer, cykler, luft- og rumfartøjer, skibe og både

                        Indonesien

                        S-1a

                        Levende dyr og produkter af dyr undtagen fisk

                        S-3

                        Animalske og vegetabilske fedtstoffer og olier og voks

                        S-5

                        Mineralske produkter

                        S-9a

                        Træ og varer deraf; trækul

                        Kenya

                        S-2a

                        Levende planter og blomsterdyrkning


title: Kommissionens gennemførelsesforordning (EU) 2019/250 af 12. februar 2019 om skabelonerne for »EF«-erklæringer og attester for jernbaneinteroperabilitetskomponenter og -delsystemer, modellen for erklæring om overensstemmelse med en godkendt jernbanekøretøjstype, »EF«-verifikationsprocedurerne for delsystemer i overensstemmelse med Europa-Parlamentets og Rådets direktiv (EU) 2016/797 og om ophævelse af Kommissionens forordning (EU) nr. 201/2011 (EØS-relevant tekst.)

text:
                  13.2.2019

                  DA

                  Den Europæiske Unions Tidende

                  L 42/9

         KOMMISSIONENS GENNEMFØRELSESFORORDNING (EU) 2019/250
         af 12. februar 2019
         om skabelonerne for »EF«-erklæringer og attester for jernbaneinteroperabilitetskomponenter og -delsystemer, modellen for erklæring om overensstemmelse med en godkendt jernbanekøretøjstype, »EF«-verifikationsprocedurerne for delsystemer i overensstemmelse med Europa-Parlamentets og Rådets direktiv (EU) 2016/797 og om ophævelse af Kommissionens forordning (EU) nr. 201/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet i Den Europæiske Union (1), særlig artikel 9, stk. 4, artikel 15, stk. 9, og artikel 24, stk. 4, og
         ud fra følgende betragtninger:

                     (1)

                     Fabrikanter eller disses bemyndigede repræsentanter, ansøgere, bemyndigede organer og udpegede organer bør anvende harmoniserede skabeloner for dokumenter, som ledsager ansøgningen om en ibrugtagningstilladelse for faste anlæg eller en tilladelse til at bringe køretøjer i omsætning, med henblik på at ensarte den vurdering, som Den Europæiske Unions Jernbaneagentur (»agenturet«) eller en national sikkerhedsmyndighed foretager af ansøgningerne, og med henblik på at lette de nationale sikkerhedsmyndigheders tilsyn med Unionens jernbanesystem.

                     (2)

                     Der er behov for at lette udstedelsen af de i direktiv (EU) 2016/797 omhandlede »EF«-erklæringer. Det er særlig nødvendigt at lette udstedelsen af »EF«-erklæringen om overensstemmelse eller om anvendelsesegnethed for interoperabilitetskomponenter, »EF«-verifikationserklæringen for delsystemer, verifikationsredegørelsen i mellemfasen for delsystemer og erklæringen om overensstemmelse med en godkendt køretøjstype.

                     (3)

                     Der er også behov for at lette udstedelsen af det tekniske dossier, som skal ledsage »EF«-erklæringerne, ved at fastsætte skabeloner for »EF«-erklæringen om overensstemmelse eller om anvendelsesegnethed for en interoperabilitetskomponent, »EF«-verifikationsattesten, som udstedes for et delsystem af et bemyndiget organ, og den attest, som udstedes for et delsystem af et udpeget organ.

                     (4)

                     »EF«-erklæringen om overensstemmelse og »EF«-erklæringen om anvendelsesegnethed og deres ledsagende dokumenter bør dokumentere, at interoperabilitetskomponenter har været underlagt de procedurer, der er fastsat i de tilsvarende tekniske specifikationer for interoperabilitet (»TSI'er«) til vurdering af overensstemmelse og anvendelsesegnethed, og indeholde henvisninger til TSI'erne og andre relevante EU-retsakter.

                     (5)

                     En »EF«-erklæring om anvendelsesegnethed for interoperabilitetskomponenter, som udstedes på grundlag af driftsmæssige erfaringer, bør betragtes som en supplerende erklæring til »EF«-erklæringen om overensstemmelse for en interoperabilitetskomponent.

                     (6)

                     Karakteren af de oplysninger, som skal stilles til rådighed, bør gøre det muligt at anvende samme skabelon til både »EF«-erklæringen om overensstemmelse for interoperabilitetskomponenten og »EF«-erklæringen om anvendelsesegnethed for interoperabilitetskomponenten.

                     (7)

                     »EF«-verifikationserklæringen for delsystemer og de dokumenter, der ledsager den, bør dokumentere afslutningen af de relevante procedurer for verifikation i overensstemmelse med den relevante EU-ret og de relevante nationale forskrifter og indeholde henvisninger til direktiverne, TSI'erne og anden relevant EU-ret såvel som til relevante nationale forskrifter.

                     (8)

                     Med henblik på at sikre, at et delsystem i tidens løb fortsat opfylder de væsentlige krav, bør »EF«-verifikationserklæringen afspejle enhver ændring, som påvirker den, og ansøgeren bør have fastlagte procedurer for den løbende ajourføring af »EF«-verifikationserklæringen.

                     (9)

                     »EF«-verifikationsproceduren for et ændret delsystem bør være i overensstemmelse med artikel 15, i direktiv (EU) 2016/797 og med de bestemmelser, der gælder for eksisterende delsystemer og køretøjer, og som er fastsat i TSI'er. Eksisterende delsystemer kan være taget i brug, før en »EF«-verifikationsprocedure fandt anvendelse på dem, og er således taget i brug uden en »EF«-verifikationserklæring. »EF«-verifikationsproceduren vedrørende ændringer af de delsystemer, der tages i brug uden en »EF«-verifikationserklæring, bør begrænses til at omfatte de dele af delsystemet, som er ændret, og grænsefladerne til de dele af delsystemet, der er uændrede. »EF«-verifikationserklæringen bør derefter omfatte det ændrede delsystem.

                     (10)

                     Der bør anvendes én skabelon til »EF«-verifikationserklæringen og potentielle ændringer, som kunne påvirke dele af erklæringen i løbet af delsystemets livscyklus.

                     (11)

                     Verifikationsredegørelsen i mellemfasen for et delsystem, dens bilag og de ledsagende dokumenter bør dokumentere afslutningen af en fase af den relevante verifikationsprocedure for et delsystem eller en del af et delsystem i overensstemmelse med gældende EU-ret og relevante nationale forskrifter. Den bør desuden indeholde henvisninger til direktiverne, TSI'erne og anden relevant EU-ret såvel som til relevante nationale forskrifter.

                     (12)

                     Karakteren af de oplysninger, som skal stilles til rådighed, gør det muligt at anvende samme skabelon til både »EF«-verifikationsattesten, som udstedes for et delsystem af et bemyndiget organ, »EF«-overensstemmelsesattesten, som udstedes for en interoperabilitetskomponent af et bemyndiget organ, »EF«-attesten om anvendelsesegnethed, som udstedes for en interoperabilitetskomponent af et bemyndiget organ, og den attest, som udstedes for et delsystem af et udpeget organ.

                     (13)

                     Bilagene til erklæringen om overensstemmelse med en godkendt køretøjstype bør dokumentere afslutningen af de relevante verifikationsprocedurer i overensstemmelse med den relevante EU-ret og de relevante nationale forskrifter og indeholde henvisninger til direktiverne, TSI'erne og anden relevant EU-ret såvel som til relevante nationale forskrifter.

                     (14)

                     Den 19. december 2017 udsendte agenturet en henstilling om »EF«-verifikationserklæring for delsystemer og skabeloner, jf. artikel 9, stk. 4, artikel 15, stk. 9, og artikel 24, stk. 4, i direktiv (EU) 2016/797.

                     (15)

                     Bilag IV og V til Europa-Parlamentets og Rådets direktiv 2008/57/EF (2) om indholdet af »EF«-erklæringen om overensstemmelse eller om anvendelsesegnethed og om »EF«-verifikationserklæringen ophæves ved direktiv (EU) 2016/797, og de berørte bestemmelser bør derfor erstattes.

                     (16)

                     Kommissionens forordning (EU) nr. 201/2011 (3) bør ophæves.

                     (17)

                     Foranstaltningerne i denne forordning er i overensstemmelse med udtalelse fra det udvalg, der er omhandlet i artikel 51, stk. 1, i direktiv (EU) 2016/797 —

               VEDTAGET DENNE FORORDNING:

            Artikel 1
            Genstand
            Ved denne forordning fastsættes:

                        a)

                        skabelonen for »EF«-erklæringen om overensstemmelse eller om anvendelsesegnethed for en interoperabilitetskomponent, jf. artikel 9, stk. 2, i direktiv (EU) 2016/797

                        b)

                        de nærmere oplysninger om »EF«-verifikationsprocedurerne for delsystemer og skabelonen for »EF«-verifikationserklæringen, jf. artikel 15, stk. 9, i direktiv (EU) 2016/797

                        c)

                        skabelonen for verifikationsredegørelsen i mellemfasen for delsystemet, jf. artikel 15, stk. 9, i direktiv (EU) 2016/797

                        d)

                        skabelonen for attester om overensstemmelse eller om anvendelsesegnethed for en interoperabilitetskomponent, jf. artikel 9, stk. 2, og skabelonen for verifikationsattesterne for et delsystem, jf. artikel 15, stk. 9, i direktiv (EU) 2016/797

                        e)

                        model for erklæringen om overensstemmelse med en godkendt køretøjstype, jf. artikel 24, stk. 4, i direktiv (EU) 2016/797.

            Artikel 2
            Definitioner
            I denne forordning forstås ved:
            a)   »»EF«-erklæring om overensstemmelse«: den erklæring, som fabrikanten eller dennes bemyndigede repræsentant udsteder for en interoperabilitetskomponent, og hvori fabrikanten eller dennes bemyndigede repræsentant på eget ansvar erklærer, at interoperabilitetskomponenten, som har været underlagt de relevante verifikationsprocedurer, opfylder kravene i den relevante EU-ret
            b)   »»EF«-erklæring om anvendelsesegnethed«: den supplerende erklæring til »EF«-erklæringen om overensstemmelse for en interoperabilitetskomponent, som fabrikanten eller dennes bemyndigede repræsentant udsteder for en interoperabilitetskomponent, og hvori fabrikanten eller dennes bemyndigede repræsentant på eget ansvar erklærer, at interoperabilitetskomponenten, som har været underlagt de relevante verifikationsprocedurer, opfylder de krav til anvendelsesegnethed, som er angivet i den relevante TSI
            c)   »»EF«-verifikationserklæring«: den erklæring, som ansøgeren udsteder for et delsystem, og hvori ansøgeren på eget ansvar erklærer, at delsystemet, som har været underlagt de relevante verifikationsprocedurer, opfylder kravene i den relevante EU-ret og enhver relevant national forskrift
            d)   »Delsystem, der er taget i brug uden en »EF«-verifikationserklæring«: et delsystem, fast eller mobilt, som er taget i brug, før en »EF«-verifikationsprocedure fandt anvendelse på dem, jf. direktiv Rådets 96/48/EF (4), Europa-Parlamentets og Rådets direktiv 2001/16/EF (5) eller 2008/57/EF, og således er taget i brug uden en »EF«-verifikationserklæring.
            e)   »verifikationsredegørelse i mellemfasen«: det dokument, som udstedes enten af den af ansøgeren valgte bemyndigede enhed, når det gælder TSI-krav, eller af det udpegede organ, når det gælder krav, der hidrører fra nationale forskrifter, og hvori resultaterne af et trin i verifikationsproceduren dokumenteres
            f)   »»EF«-overensstemmelsesattest«: den attest, som det bemyndige organ udsteder for en interoperabilitetskomponent om, at interoperabilitetskomponenten isoleret set er i overensstemmelse med de af Unionens tekniske specifikationer, der skal opfyldes
            g)   »»EF«-attest om anvendelsesegnethed«: den attest, som det bemyndigede organ udsteder for en interoperabilitetskomponent om interoperabilitetskomponentens anvendelsesegnethed, når den betragtes som et led i det jernbanesystem, den skal indgå i
            h)   »verifikationsattest«: den attest, som udstedes for et delsystem enten af det bemyndigede organ eller af det udpegede organ om verifikation af overensstemmelsen med henholdsvis de relevante TSI'er eller med de relevante nationale forskrifter fra projekterings-/konstruktionsfasen til godkendelsen forud for omsætning eller ibrugtagning af delsystemet, og som omfatter verifikation af grænsefladerne mellem det pågældende delsystem og det system, som det skal indgå i
            i)   »»EF«-verifikationsattest«: den attest, som det bemyndigede organ har udstedt for et delsystem, og som udelukkende vedrører verifikationen af overensstemmelse med de relevante TSI'er
            j)   »erklæring om overensstemmelse med en godkendt køretøjstype«: den erklæring, som ansøgeren udsteder for et køretøj, og i hvilken ansøgeren på eget ansvar erklærer, at køretøjet, som har været underlagt de relevante verifikationsprocedurer, er i overensstemmelse med en godkendt køretøjstype og opfylder kravene i den relevante EU-ret og relevante nationale forskrifter.
            k)   »ERADIS-ID«: den alfanumeriske kode, der anvendes til at identificere en »EF«-erklæring om overensstemmelse eller om anvendelsesegnethed for en interoperabilitetskomponent eller en »EF«-verifikationserklæring for et delsystem, og som udstedes i overensstemmelse med bilag VII.

            Artikel 3
            »EF«-overensstemmelseserklæring eller »EF«-erklæring om anvendelsesegnethed

               1.   Fabrikanten eller dennes bemyndigede repræsentant udsteder »EF«-overensstemmelseserklæringen for en interoperabilitetskomponent eller »EF«-erklæringen om anvendelsesegnethed for en interoperabilitetskomponent på grundlag af skabelonen i bilag I.

               2.   En »EF«-erklæring om overensstemmelse eller en »EF«-erklæring om anvendelsesegnethed affattes på et af Unionens officielle sprog, som skal være det samme som det sprog, som de ledsagende dokumenter er på.

            Artikel 4
            Ledsagende dokumenter til »EF«-overensstemmelseserklæringen eller »EF«-erklæring om anvendelsesegnethed
            En »EF«-erklæring om overensstemmelse eller om anvendelsesegnethed for interoperabilitetskomponenter ledsages af følgende dokumenter:

                        a)

                        »EF«-overensstemmelsesattest og i givet fald »EF«-attest om anvendelsesegnethed og

                        b)

                        teknisk dokumentation i overensstemmelse med Kommissionens afgørelse 2010/713/EU (6).

            Artikel 5
            »EF«-verifikationserklæring

               1.   En »EF«-verifikationserklæring er baseret på de oplysninger, som fremkommer ved de verifikationsprocedurer for delsystemer, der er fastsat i artikel 15 i direktiv (EU) 2016/797 og i bilag IV til direktivet. En »EF«-verifikationserklæring omfatter verifikation i henhold til EU-retten og i givet fald af nationale forskrifter.

               2.   Ansøgeren udsteder »EF«-verifikationserklæringen på grundlag af skabelonen i bilag II og på grundlag af skabelonen i bilag III, når det vedrører et delsystem, der oprindeligt er taget i brug uden en »EF«-verifikationserklæring.

               3.   En »EF«-verifikationserklæring affattes på et af Unionens officielle sprog, som skal være det samme som det sprog, som de ledsagende dokumenter er på.

            Artikel 6
            Verifikationsprocedure i tilfælde af ændringer af et delsystem

               1.   I tilfælde af en ændring af et delsystem analyserer ansøgeren ændringen og vurderer dens indvirkning på »EF«-verifikationserklæringen.

               2.   Når ændringen påvirker gyldigheden af et element i den relevante »EF«-verifikationserklæring, ajourfører ansøgeren »EF«-verifikationserklæringen eller udsteder en ny »EF«-verifikationserklæring. Der udstedes en ny »EF«-verifikationserklæring, når som helst der kræves en ny godkendelse i henhold til de kriterier, der er fastsat i artikel 18, stk. 6, og artikel 21, stk. 12, i direktiv (EU) 2016/797.

               3.   Når en ændring påvirker en grundparameter, vurderer ansøgeren behovet for og udfører i givet fald den »EF«-verifikationsprocedure, der er fastsat i artikel 15 i direktiv (EU) 2016/797 og bilag IV til direktivet, for det ændrede delsystem.

            Artikel 7
            Verifikationsprocedure i tilfælde af ændringer af et delsystem, der er taget i brug uden en »EF«-verifikationserklæring

               1.   I tilfælde af en ændring af et delsystem, der er taget i brug uden en »EF«-verifikationserklæring, analyserer ansøgeren ændringen og vurderer dens indvirkning på den eksisterende dokumentation vedrørende konstruktion og vedligeholdelse.

               2.   Når der foretages en ændring af et delsystem, som påvirker en grundparameter, vurderer ansøgeren behovet for og udfører i givet fald »EF«-verifikationsproceduren, jf. artikel 15 i direktiv (EU) 2016/797.

               3.   Overensstemmelsesvurderingsorganet vurderer kun de dele af delsystemet, som er ændret, og vurderer grænsefladerne til de dele af delsystemet, der er uændrede.

               4.   Ansøgeren udsteder en »EF«-verifikationserklæring for hele delsystemet ved på eget ansvar at erklære, at:

                           a)

                           den ændrede del og grænsefladerne til de uændrede dele af delsystemet har været underlagt de relevante verifikationsprocedurer og opfylder kravene i den relevante EU-ret og enhver relevant national forskrift.

                           b)

                           den uændrede del er taget i brug i jernbanesystemet og er blevet vedligeholdt i sin specificerede driftstilstand fra den dato, hvor den blev taget i brug i jernbanesystemet, til datoen for udstedelsen af »EF«-verifikationserklæringen.

            Artikel 8
            Verifikationsredegørelse i mellemfasen

               1.   En verifikationsredegørelse i mellemfasen er baseret på samme relevante overensstemmelsesvurderingsmoduler som dem, der anvendes til at udstede en verifikationsattest for et delsystem.

               2.   Det bemyndigede organ eller det udpegede organ udsteder verifikationsredegørelsen i mellemfasen på grundlag af skabelonen i bilag IV.

               3.   Verifikationsredegørelsen i mellemfasen affattes på et af Unionens officielle sprog, som skal være det samme som det sprog, som de ledsagende dokumenter er på.

            Artikel 9
            Attester om overensstemmelse eller om anvendelsesegnethed samt verifikationsattester
            Verifikationsattesten for delsystemer, »EF«-verifikationsattesten og »EF«-attesten om overensstemmelse eller om anvendelsesegnethed for interoperabilitetskomponenter udfærdiges på grundlag af skabelonen i bilag V.

            Artikel 10
            Erklæring om overensstemmelse med en godkendt køretøjstype

               1.   En ansøger udsteder en erklæring om overensstemmelse med en godkendt køretøjstype på grundlag af modellen i bilag VI.

               2.   En erklæring om overensstemmelse med en godkendt køretøjstype affattes på et af Unionens officielle sprog, som skal være det samme som det sprog, som de ledsagende dokumenter er på.

            Artikel 11
            Ophævelse
            Forordning (EU) nr. 201/2011 ophæves med virkning fra den 16. juni 2019.
            Bilaget til forordning (EU) nr. 201/2011 finder fortsat anvendelse på typeoverensstemmelseserklæringen, jf. artikel 26, stk. 4, i direktiv 2008/57/EF, indtil den 16. juni 2020 i de medlemsstater, der har underrettet agenturet eller Kommissionen i henhold til artikel 57, stk. 2, i direktiv (EU) 2016/797.

            Artikel 12
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 16. juni 2019 i de medlemsstater, der ikke har indgivet en underretning til agenturet og Kommissionen i henhold til artikel 57, stk. 2, i direktiv (EU) 2016/797.
            Artikel 11 anvendes fra den 16. juni 2019 i de medlemsstater, der har indgivet en underretning til agenturet og Kommissionen om, at de agter at forlænge gennemførelsesperioden for direktiv (EU) 2016/797 i henhold til artikel 57, stk. 2, i nævnte direktiv.
            Den anvendes i alle medlemsstater fra den 16. juni 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. februar 2019.

                  På Kommissionens vegne

               Jean-Claude JUNCKER

                  Formand

            (1)  EUT L 138 af 26.5.2016, s. 44.

            (2)  Europa-Parlamentets og Rådets direktiv 2008/57/EF af 17. juni 2008 om interoperabilitet i jernbanesystemet i Fællesskabet (EUT L 191 af 18.7.2008, s. 1).

            (3)  Kommissionens forordning (EU) nr. 201/2011 af 1. marts 2011 om en model for erklæring af overensstemmelse med en godkendt jernbanekøretøjstype (EUT L 57 af 2.3.2011, s. 8).

            (4)  Rådets direktiv 96/48/EF af 23. juli 1996 om interoperabilitet i det transeuropæiske jernbanesystem for højhastighedstog (EFT L 235 af 17.9.1996, s. 6).

            (5)  Europa-Parlamentets og Rådets direktiv 2001/16/EF af 19. marts 2001 om interoperabilitet i det transeuropæiske jernbanesystem for konventionelle tog (EFT L 110 af 20.4.2001, s. 1).

            (6)  Kommissionens afgørelse 2010/713/EU af 9. november 2010 om de moduler til procedurer for vurdering af overensstemmelse og anvendelsesegnethed og for EF-verifikation, der skal benyttes i tekniske specifikationer for interoperabilitet, som er vedtaget i medfør af Europa-Parlamentets og Rådets direktiv 2008/57/EF (EUT L 319 af 4.12.2010, s. 1).

            BILAG I
            SKABELON FOR »EF«-ERKLÆRING OM OVERENSSTEMMELSE ELLER OM ANVENDELSESEGNETHED FOR INTEROPERABILITETSKOMPONENTER

               »EF«-erklæring om en interoperabilitetskomponents overensstemmelse eller anvendelsesegnethed

            »EF«-erklæringens identifikationsnummer – [ERADIS ID] (1)

            Vi, fabrikanten eller den autoriserede repræsentant,

               [Firmanavn]

               [Fuldstændig postadresse]

            erklærer på eget ansvar, at følgende interoperabilitetskomponent (2):

               [Navn på eller kort beskrivelse af interoperabilitetskomponenten, unik identifikation af interoperabilitetskomponenten]

            som denne erklæring er udstedt for, opfylder kravene i den relevante EU-ret:

               [Titel på direktivet eller direktiverne; Titel på TSI'en eller TSI'erne; Titel på de(n) europæiske specifikation(er)]

            er blevet vurderet af følgende bemyndigede organ:

               [Firmanavn]

               [Registreringsnummer]

               [Fuldstændig adresse]

            i overensstemmelse med følgende godkendelse(r) og/eller attest(er):

               [Godkendelse(r), udstedelsesdato] [Nummer på attest(er), udstedelsesdato]

            Der gælder følgende betingelser for anvendelsen og andre begrænsninger (3):

               [Liste eller henvisning til liste over betingelser for anvendelsen og andre begrænsninger]

            Følgende procedurer er blevet fulgt med henblik på at erklære overensstemmelse:

               [De af fabrikanten valgte moduler til vurderingen af interoperabilitetskomponenten]

            Bilagsliste

               [Titler på bilagene (teknisk dokumentation eller teknisk dossier, ledsager »EF«-erklæringen om overensstemmelse eller om anvendelsesegnethed)] (4)

            Udfærdiget den:

               [Dato DD/MM/ÅÅÅÅ]

            Fabrikantens/dennes repræsentants underskrift

               [Fornavn, Efternavn]

               (1)  Oplysningerne i skarpe parenteser [ ] har til formål at hjælpe brugeren til at udfylde skabelonen på korrekt og udtømmende vis.

               (2)  Beskrivelse af interoperabilitetskomponenten skal muliggøre unik identifikation og sporbarhed.

               (3)  Ved henvisning til en liste over betingelser for anvendelsen og andre begrænsninger, skal listen være tilgængelig for den godkendende enhed.

               (4)  Teknisk dokumentation i overensstemmelse med Kommissionens afgørelse 2010/713/EU.

            BILAG II
            SKABELON FOR »EF«-VERIFIKATIONSERKLÆRING FOR ET DELSYSTEM

               EF-verifikationserklæring for et delsystem

            »EF«-erklæringens identifikationsnummer – [ERADIS-ID] (1)

            Vi, ansøgeren:

               [Firmanavn]

               [Fuldstændig postadresse]

            erklærer på eget ansvar, at følgende delsystem (2):

               [Navn på eller kort beskrivelse af delsystemet, unik identifikation af delsystemet]

            som denne erklæring er udstedt for, har været underlagt de relevante verifikationsprocedurer og opfylder kravene i den relevante EU-ret og enhver relevant national forskrift:

               [Henvisning til: direktivet eller direktiverne; TSI'en eller TSI'erne; relevante nationale forskrifter]

            er blevet vurderet af følgende overensstemmelsesvurderingsorganer:

                        Bemyndiget organ:

                           Firmanavn

                           Registreringsnummer

                           Fuldstændig adresse

                        Udpeget organ:

                           Firmanavn

                           Identifikationsnummer

                           Fuldstændig adresse

                        Assessor [risikovurdering]:

                           Firmanavn

                           Identifikationsnummer

                           Fuldstændig adresse

                  i overensstemmelse med følgende attest(er) og/eller rapport(er):

               [Nummer på attest(er), nummer på rapport(er), udstedelsesdato(er)]

            Der gælder følgende betingelser for anvendelsen og andre begrænsninger (3):

               [Liste eller henvisning til liste over betingelser for anvendelsen og andre begrænsninger]

            Følgende procedurer er blevet fulgt med henblik på at erklære overensstemmelse:

               [De af ansøgeren valgte moduler til verifikationen af delsystemet]

            Identifikation af det tekniske dossier, som ledsager denne erklæring

               [Henvisning til det tekniske dossier, der ledsager »EF«-verifikationserklæringen for delsystemet, jf. artikel 15, stk. 4, i direktiv (EU) 2016/797]

            Henvisning til tidligere »EF«-verifikationserklæring (såfremt det er relevant)

               [Ja/Nej]

            Udfærdiget den:

               [dato DD/MM/ÅÅÅÅ]

            Ansøgers underskrift
            Fornavn, Efternavn

               (1)  Oplysningerne i skarpe parenteser [ ] har til formål at hjælpe brugeren til at udfylde skabelonen på korrekt og udtømmende vis.

               (2)  Beskrivelse af delsystemet skal muliggøre unik identifikation og sporbarhed.

               (3)  Ved henvisning til en liste over betingelser for anvendelsen og andre begrænsninger, skal listen være tilgængelig for den godkendende enhed.

            BILAG III
            SKABELON FOR »EF«-VERIFIKATIONSERKLÆRING FOR ET DELSYSTEM, DER OPRINDELIGT ER TAGET I BRUG UDEN EN »EF«-ERKLÆRING

               EF-verifikationserklæring for et delsystem

            »EF«-erklæringens identifikationsnummer – [ERADIS-ID] (1)

            Vi, ansøgeren:

               [Firmanavn]

               [Fuldstændig postadresse]

            erklærer på eget ansvar, at delsystemet, som denne erklæring er udstedt for (2):

               [Navn på eller kort beskrivelse af delsystemet, unik identifikation af delsystemet]

            Den ændrede del af delsystemet:

               [Navn på eller kort beskrivelse af delene af delsystemet]

            har været underlagt de relevante verifikationsprocedurer og opfylder kravene i den relevante EU-ret og enhver relevant national forskrift:

               [Henvisning til: direktivet eller direktiverne; TSI'en eller TSI'erne; relevante nationale forskrifter]

            er blevet vurderet af følgende overensstemmelsesvurderingsorganer:

                        Bemyndiget organ:

                           Firmanavn

                           Registreringsnummer

                           Fuldstændig adresse

                        Udpeget organ:

                           Firmanavn

                           Identifikationsnummer

                           Fuldstændig adresse

                        Assessor [risikovurdering]:

                           Firmanavn

                           Identifikationsnummer

                           Fuldstændig adresse

                  I overensstemmelse med følgende attest(er) og/eller rapport(er):

               [Nummer på attest(er), nummer på rapport(er), udstedelsesdato(er)]

            Den uændrede del af delsystemet, som denne erklæring er udstedt for, er taget i brug i jernbanesystemet og er blevet vedligeholdt i sin specificerede driftstilstand fra den dato, hvor det blev taget i brug i jernbanesystemet, til datoen for udstedelsen af »EF«-verifikationserklæringen.
            Der gælder følgende betingelser for anvendelsen og andre begrænsninger (3):

               [Liste eller henvisning til liste over betingelser for anvendelsen og andre begrænsninger]

            Følgende procedurer er blevet fulgt med henblik på at erklære overensstemmelse:

               [De af ansøgeren valgte moduler til verifikationen af delsystemet]

            Identifikation af det tekniske dossier, som ledsager denne erklæring

               [Henvisning til det tekniske dossier, der ledsager »EF«-verifikationserklæringen for delsystemet, jf. artikel 15, stk. 4, i direktiv (EU) 2016/797]

            Henvisning til tidligere »EF«-verifikationserklæring (såfremt det er relevant)

               [Ja/Nej]

            Udfærdiget den:

               [dato DD/MM/ÅÅÅÅ]

            Ansøgers underskrift
            Fornavn, Efternavn

               (1)  Oplysningerne i skarpe parenteser [ ] har til formål at hjælpe brugeren til at udfylde skabelonen på korrekt og udtømmende vis.

               (2)  Beskrivelse af delsystemet skal muliggøre unik identifikation og sporbarhed.

               (3)  Ved henvisning til en liste over betingelser for anvendelsen og andre begrænsninger, skal listen være tilgængelig for den godkendende enhed.

            BILAG IV
            SKABELON FOR VERIFIKATIONSREDEGØRELSE I MELLEMFASEN

               Verifikationsredegørelse i mellemfasen

            Nummer [unikt identifikationsnummer på verifikationsredegørelsen i mellemfasen, som sikrer dokumentets sporbarhed] (1)

            Formål med vurderingen (2):

               [Unik identifikation af delsystemet eller af delen af delsystemet: identifikation af hele delsystemet eller delen af delsystemet samt faser af verifikationen, jf. punkt 2.2.3 i bilag IV til direktiv (EU) 2016/797]

            Ansøger, i givet fald også fabrikant og fremstillingssteder:

               [Navn(e), Adresse(r)]

            Vurderingskrav:

               [Henvisning til: direktivet eller direktiverne, TSI'en eller TSI'erne, ikke-anvendelse af TSI(er), de relevante nationale forskrifter, europæiske specifikationer, andre acceptable måder for overensstemmelse]

            Anvendte moduler:

               [De af ansøgeren valgte moduler til vurderingen af delsystemet eller en del af delsystemet samt faser af verifikationen]

            Resultat af vurderingen/audit:

               [Herunder henvisning til vurderings- eller auditrapporten]

            Der gælder følgende betingelser for og begrænsninger i anvendelsen (3):

               [Liste eller henvisning til liste over betingelser for og begrænsninger i anvendelsen]

            Bilag til verifikationsredegørelse i mellemfasen (4) (såfremt det er relevant)

               [Ja/Nej]

            Dokumentation, der ledsager denne verifikationsredegørelse i mellemfasen:

               [henvisning til ledsagende dokumenter; liste over eller dossier med dokumenter anvendt ved vurderingen]

            Gyldighed:

               [Gyldighedsperiode og betingelser for gyldigheden af verifikationsredegørelsen i mellemfasen]

            Udfærdiget den:

               [dato DD/MM/ÅÅÅÅ]

                           Bemyndiget organ

                           Underskrift

                           Fornavn, Efternavn

                           [ELLER]

                           Udpeget organ

                           Underskrift

                           Fornavn, Efternavn

                           Firmanavn

                           Firmanavn

                           Registreringsnummer

                           Identifikationsnummer

                           Fuldstændig postadresse

                           Fuldstændig postadresse

                  Side 1[/nn]

               Bilag til verifikationsredegørelse i mellemfasen [såfremt det er relevant]

            Nummer [unikt identifikationsnummer på verifikationsredegørelsen i mellemfasen]

            Formål med vurderingen:

               [Unik identifikation af delsystemet eller af delen af delsystemet: identifikation af hele delsystemet eller delen af delsystemet samt faser af verifikationen, jf. punkt 2.2.3 i bilag IV til direktiv (EU) 2016/797]

            Udfærdiget den:

               [dato DD/MM/ÅÅÅÅ]

                           Bemyndiget organ

                           Underskrift

                           Fornavn, Efternavn

                           [ELLER]

                           Udpeget organ

                           Underskrift

                           Fornavn, Efternavn

                           Firmanavn

                           Firmanavn

                           Registreringsnummer

                           Identifikationsnummer

                           Fuldstændig postadresse

                           Fuldstændig postadresse

                  Side n/nn

               (1)  Oplysningerne i skarpe parenteser [ ] har til formål at hjælpe brugeren til at udfylde skabelonen.

               (2)  Beskrivelse af delsystemet eller delen af delsystemet skal muliggøre unik identifikation og sporbarhed.

               (3)  Ved henvisning til en liste over betingelser for anvendelsen og andre begrænsninger, skal listen være tilgængelig for den godkendende enhed.

               (4)  Det er god praksis at udfærdige verifikationsredegørelsen i mellemfasen som et dokument, der består af én side. Hvis de oplysninger, der er relevante for verifikationsredegørelsen i mellemfasen ikke kan stå på én side, er der plads i bilaget til alle øvrige oplysninger, som skal tages i betragtning.

            BILAG V
            SKABELON FOR ATTEST

               [»EF«] (1)
               -attest om [overensstemmelse/anvendelsesegnethed/verifikation]

            Nummer [attestens unikke identifikationsnummer] (2)

            Formål med vurderingen (3):

               [Unik identifikation af interoperabilitetskomponenten eller delsystemet]

            Ansøger, i givet fald også fabrikant og fremstillingssteder:

               [Navn(e), Adresse(r)]

            Vurderingskrav:

               [Henvisning til: direktivet eller direktiverne, TSI'en eller TSI'erne, de relevante nationale forskrifter, europæiske specifikationer, andre acceptable måder for overensstemmelse]

            Anvendte moduler:

               [De(t) af ansøgeren valgte modul(er) til vurderingen af interoperabilitetskomponenten eller delsystemet]

            Resultat af vurderingen/audit:

               [Herunder henvisning til vurderings- eller auditrapporten]

            Der gælder følgende betingelser for og begrænsninger i anvendelsen (4):

               [Liste eller henvisning til liste over betingelser for og begrænsninger i anvendelsen]

            Bilag (5) (såfremt det er relevant):

               [Ja/Nej]

            Dokumentation, der ledsager denne [»EF«] (1)-attest:

               [henvisning til ledsagende dokumenter; liste over eller dossier med dokumenter anvendt ved vurderingen]

            Gyldighed:

               [Attestens gyldighedsperiode og betingelser for gyldigheden]

            Udfærdiget den:

               [dato DD/MM/ÅÅÅÅ]

                           Bemyndiget organ

                           Underskrift

                           Fornavn, Efternavn

                           [ELLER]

                           Udpeget organ

                           Underskrift

                           Fornavn, Efternavn

                           Firmanavn

                           Firmanavn

                           Registreringsnummer

                           Identifikationsnummer

                           Fuldstændig postadresse

                           Fuldstændig postadresse

                  side 1[/nn]

               Bilag til [»EF«] (1)
               -attesten [

                  såfremt det er relevant
                (6)
               ]

            Nummer [attestens unikke identifikationsnummer]
            Formål med vurderingen:

               [Unik identifikation af interoperabilitetskomponenten eller delsystemet]

            Udfærdiget den:

               [dato DD/MM/ÅÅÅÅ]

                           Bemyndiget organ

                           Underskrift

                           Fornavn, Efternavn

                           [ELLER]

                           Udpeget organ

                           Underskrift

                           Fornavn, Efternavn

                           Firmanavn

                           Firmanavn

                           Registreringsnummer

                           Identifikationsnummer

                           Fuldstændig postadresse

                           Fuldstændig postadresse

                  side n/nn

               (1)  »EF« gælder kun attester udstedt af et bemyndiget organ, herunder attester, der omfatter opgaver, som varetages af både bemyndigede organer og udpegede organer, når det drejer sig om samme enhed. »EF« skal udelades ved attester udstedt af et udpeget organ.

               (2)  Oplysningerne i skarpe parenteser [ ] har kun til formål at hjælpe til brugeren til at udfylde skabelonen på korrekt og udtømmende vis.

               (3)  Beskrivelse af interoperabilitetskomponenten eller delsystemet skal muliggøre unik identifikation og sporbarhed.

               (4)  Ved henvisning til en liste over betingelser for anvendelsen og andre begrænsninger, skal listen være tilgængelig for den godkendende enhed.

               (5)  Det er god praksis at udfærdige attester som et dokument, der består af én side. Hvis de oplysninger, der er relevante for attesten ikke kan stå på én side, er der plads i bilaget til alle øvrige oplysninger, som skal tages i betragtning.

               (6)  Det er god praksis at udfærdige attester som et dokument, der består af én side. Hvis de oplysninger, der er relevante for attesten ikke kan stå på én side, er der plads i bilaget til alle øvrige oplysninger, som skal tages i betragtning.

            BILAG VI
            ERKLÆRING OM OVERENSSTEMMELSE MED EN GODKENDT KØRETØJSTYPE

               Erklæring om overensstemmelse med en godkendt køretøjstype

            Vi,
            ansøgeren,
            [Firmanavn] (1)

            [Fuldstændig adresse]
            erklærer på eget ansvar, at køretøjet [europæisk køretøjsnummer/forudreserveret køretøjsnummer/aftalt identifikationsmiddel] (2), som denne erklæring er udstedt for,

                        —

                        er i overensstemmelse med den godkendte køretøjstype [identifikation af køretøjstypen/-versionen/-varianten i ERATV]

                        —

                        opfylder kravene i den relevante EU-ret og enhver relevant national forskrift, som angivet i bilagene til denne erklæring

                        —

                        har gennemgået alle de verifikationsprocedurer, der er nødvendige for udstedelse af denne erklæring.

                  Bilagsoversigt (3)

               [Titler på bilagene]

            Underskrevet for og på vegne af [ansøgerens navn]

            Udfærdiget i [sted], den [dato DD/MM/ÅÅÅÅ]

               [navn, stilling] [underskrift]

               (1)  Oplysningerne i skarpe parenteser [ ] har til formål at hjælpe brugeren til at udfylde skabelonen på korrekt og udtømmende vis.

               (2)  Til identificering af et eksisterende køretøj anvendes det europæiske køretøjsnummer (EVN) på tidspunktet for udstedelse af denne erklæring.
            Hvis et nyt køretøj endnu ikke har fået tildelt et forudbestilt køretøjsnummer i overensstemmelse med Kommissionens gennemførelsesafgørelse (EU) 2018/1614 (EUT L 268 af 26.10.2018, s. 53), når denne erklæring udstedes, skal køretøjet identificeres ved hjælp af et andet identifikationssystem efter aftale mellem ansøgeren og den godkendende enhed.
            I overensstemmelse med punkt 3.2.1, nr. 3, i bilag II til nævnte afgørelse, bliver det forudreserverede køretøjsnummer til det europæiske køretøjsnummer på tidspunktet for registreringen.

               (3)  Bilag skal inkludere kopier af EF-verifikationserklæring(er) for delsystem(er).

            BILAG VII
            STRUKTUR OG INDHOLD FOR »EF«-ERKLÆRINGERNES IDENTIFIKATIONSNUMMER
            Hver »EF«-erklæring om en interoperabilitetskomponents overensstemmelse eller anvendelsesegnethed og »EF«-verifikationserklæring for et delsystem skal tildeles en alfanumerisk kode bestående af to bogstaver og 24 cifre med følgende struktur:

                        CC

                        RRRRRRRRRRRRRR

                        YYYY

                        NNNNNN

                        Landekode
                        (2 bogstaver)

                        Ansøgerens nationale registreringsnummer
                        (14 cifre)

                        År
                        (4 cifre)

                        Tæller
                        (6 cifre)

                        Felt 1

                        Felt 2

                        Felt 3

                        Felt 4

               FELT 1 — Landekode (2 bogstaver)

            Landekoden tildeles på grundlag af standarden ISO 3166.

               FELT 2 — Ansøgerens nationale registreringsnummer (14 cifre)

            Ansøgerens nationale registreringsnummer er det juridiske registrerings-/identifikationsnummer, som tildeles af skattemyndigheden eller handelsregistret eller en anden myndighed, som registrerer virksomheder i medlemsstaten.
            Hvis nummeret er kortere end fjorten cifre, er de første cifre -00, ligesom i tælleren.

               FIELD 3 — År (4 cifre)

            Dette felt angiver det år, dokumentet blev udstedt.

               FIELD 4 — Tæller (6 cifre)

            Tælleren er et fremadskridende nummer, som øges med én enhed, hver gang en erklæring udstedes.
            Tælleren nulstilles årligt.
            Tælleren er knyttet til det udstedende organ.


title: Kommissionens gennemførelsesforordning (EU) 2019/251 af 12. februar 2019 vedrørende den endelige antidumpingtold på importen fra Hubei Xinyegang Steel Co., Ltd og om ændring af gennemførelsesforordning (EU) 2015/2272 om indførelse af en endelig antidumpingtold på importen af visse sømløse rør af jern eller stål med oprindelse i Folkerepublikken Kina

text:
                  13.2.2019

                  DA

                  Den Europæiske Unions Tidende

                  L 42/25

         KOMMISSIONENS GENNEMFØRELSESFORORDNING (EU) 2019/251
         af 12. februar 2019
         vedrørende den endelige antidumpingtold på importen fra Hubei Xinyegang Steel Co., Ltd og om ændring af gennemførelsesforordning (EU) 2015/2272 om indførelse af en endelig antidumpingtold på importen af visse sømløse rør af jern eller stål med oprindelse i Folkerepublikken Kina
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde, særlig artikel 266,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 11, stk. 2, og
         ud fra følgende betragtninger:

            BAGGRUND OG DOMME

                     (1)

                     Ved Rådets forordning (EF) nr. 926/2009 (2) blev der indført en endelig antidumpingtold på importen af visse sømløse rør af jern eller stål med oprindelse i Folkerepublikken Kina (»Kina«).

                     (2)

                     I december 2009 anlagde Hubei Xinyegang Steel Co. Ltd (»Hubei«), en af de eksporterende producenter af sømløse rør i Kina, søgsmål ved Retten med påstand om annullation af forordning (EF) nr. 926/2009. Ved sin dom i sag T-528/09 af 29. januar 2014 (3) annullerede Retten forordning (EF) nr. 926/2009 for så vidt som den indførte en antidumpingtold på eksporten af sømløse rør produceret af Hubei og opkrævede den midlertidige told på denne eksport.

                     (3)

                     I april 2014 appellerede en række EU-producenter af sømløse rør denne dom ved Den Europæiske Unions Domstol i sag C-186/14 P og C-193/14 P (4).

                     (4)

                     Den 7. december 2015 forlængede Kommissionen efter en anmodning om en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (5) imidlertid tolden på importen af sømløse rør fra Kina, herunder tolden på importen af sømløse rør produceret af Hubei, ved gennemførelsesforordning (EU) 2015/2272 (6)

                     (5)

                     Den 7. april 2016 afviste EU-Domstolen i sin dom i de forenede sager C-186/14 P og C-193/14 P de appeller, der blev fremsat vedrørende Rettens dom i sag T-528/09, og bekræftede således Rettens afgørelse.

                     (6)

                     For at efterkomme ovennævnte domme slettede Kommissionens tjenestegrene den 3. juni 2016 Hubei's navn fra den gruppe af virksomheder, der er opført under Taric-tillægskode A950 og opførte Hubei separat under Taric-tillægskode C129 (den såkaldte »Kommissionens afgørelse af 3. juni 2016«). Denne ændring af Taric-koden afspejlede Domstolens annullation af antidumpingtolden på importen af sømløse rør af jern eller stål produceret af Hubei.

            SAGER VED RETTEN — SAG T-364/16

                     (7)

                     Den 7. juni 2016 anmodede en række EU-producenter af sømløse rør Retten om en annullation af de ændringer, der var blevet foretaget i Taric-databasen. Ved dom af 18. oktober 2018 i sag T-364/16 (7) annullerede Retten den såkaldte Kommissionens afgørelse af 3. juni 2016 om at slette Hubei fra listen over virksomheder under Taric-tillægskode A950 og om at opføre virksomheden under Taric-tillægskode C129.

                     (8)

                     I sin dom i sag T-364/16 bekræftede Retten, at Kommissionen med rette havde anlagt den holdning, at en overholdelse af de tidligere domme af 7. april 2016 og 29. januar 2014 i henhold til artikel 266 i traktaten om Den Europæiske Unions funktionsmåde medfører, at antidumpingtold som fastlagt ved gennemførelsesforordning (EU) 2015/2272 ikke længere skulle opkræves for så vidt angår varer produceret af Hubei (8).

                     (9)

                     Ikke desto mindre fastslog Retten, at annullationen af forordning (EF) nr. 926/2009, i det omfang den vedrører Hubei, ikke automatisk kan medføre fjernelse fra Unionens retsorden af de bestemmelser i gennemførelsesforordning (EU) 2015/2272, som ikke blev annulleret af Unionens retsinstanser (9). Da det må antages, at gennemførelsesforordning (EU) 2015/2272 er lovlig, burde Kommissionen derfor have ændret eller ophævet den ved hjælp af en forordning (10).

            ÆNDRING AF ANTIDUMPING-FORANSTALTNINGERNE

                     (10)

                     I lyset af Rettens konklusioner i sag T-364/16 og i overensstemmelse med reglen om ligestilling af form bør gennemførelsesforordning (EU) 2015/2272 ændres for at slette Hubei fra anvendelsesområdet for de gældende antidumpingforanstaltninger over for importen af sømløse rør af jern eller stål fra Kina med tilbagevirkende kraft til datoen for ikrafttrædelsen af forordningen.

                     (11)

                     Anmodninger om tilbagebetaling eller udligning bør indgives til de nationale toldmyndigheder i overensstemmelse med gældende toldlovgivning.

                     (12)

                     I lyset af Domstolens nyere retspraksis (11) er det hensigtsmæssigt at fastsætte de morarenter, der skal betales i tilfælde af tilbagebetaling af en endelig told. Dette skyldes, at de pågældende bestemmelser vedrørende told ikke fastsætter en sådan rente, og anvendelsen af nationale regler ville føre til urimelige konkurrenceforvridninger mellem de erhvervsdrivende alt efter, hvilken medlemsstat der er valgt til toldbehandlingen.

                     (13)

                     Den 13. december 2018 meddelte Kommissionen, at den agtede at ændre gennemførelsesforordning (EU) 2015/2272 for at slette Hubei fra listen over virksomheder, hvis varer er pålagt antidumpingtold, og begrundelsen for denne ændring over for de interesserede parter. Der blev ikke modtaget bemærkninger hertil.

                     (14)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —

               VEDTAGET DENNE FORORDNING:

            Artikel 1

               1.   Den endelige antidumpingtold på importen fra Hubei Xinyegang Steel Co., Ltd til Unionen af den pågældende vare i henhold til gennemførelsesforordning (EU) 2015/2272 godtgøres eller fritages. Anmodninger om godtgørelse eller fritagelse indgives til de nationale toldmyndigheder i overensstemmelse med gældende toldbestemmelser.

               2.   De morarenter, der skal betales i tilfælde af tilbagebetaling, der giver ret til betaling af morarenter, er den sats, der anvendes af Den Europæiske Centralbank til dennes vigtigste refinansieringstransaktioner, som offentliggjort i C-udgaven af Den Europæiske Unions Tidende, der er gældende den første kalenderdag i den måned, hvor fristen udløber, forhøjet med ét procentpoint.

            Artikel 2
            Kommissionens gennemførelsesforordning (EU) 2015/2272 affattes således:

                        1)

                        Artikel 1, stk. 2, affattes således:

                           »2.   Den endelige antidumpingtold fastsættes til følgende af nettoprisen, frit Unionens grænse, ufortoldet, for de i stk. 1 omhandlede varer fremstillet af følgende virksomheder:

                                       Virksomhed

                                       Antidumpingtold (%)

                                       Taric-tillægskode

                                       Shandong Luxing Steel Pipe Co., Ltd, Qingzhou City, Kina

                                       17,7

                                       A949

                                       Andre samarbejdsvillige virksomheder, der er opført i bilaget

                                       27,2

                                       A950

                                       Alle andre virksomheder

                                       39,2

                                       A999

                                 For de i stk. 1 omhandlede varer fremstillet af Hubei Xinyegang Steel Co., Ltd gælder der ingen antidumpingtold. Taric-tillægskoden for Hubei Xinyegang Steel Co. er C129.«

                        2)

                        Tabellen i bilaget affattes således:

                                    »Virksomhedens navn

                                    By

                                    Hebei Hongling Seamless Steel Pipes Manufacturing Co., Ltd.

                                    Handan

                                    Hengyang Valin MPM Co., Ltd

                                    Hengyang

                                    Hengyang Valin Steel Tube Co., Ltd

                                    Hengyang

                                    Jiangsu Huacheng Industry Group Co., Ltd

                                    Zhangjiagang

                                    Jiangyin City Seamless Steel Tube Factory

                                    Jiangyin

                                    Jiangyin Metal Tube Making Factory

                                    Jiangyin

                                    Pangang Group Chengdu Iron & Steel Co., Ltd

                                    Chengdu

                                    Shenyang Xinda Co., Ltd

                                    Shenyang

                                    Suzhou Seamless Steel Tube Works

                                    Suzhou

                                    Tianjin Pipe (Group) Corporation (TPCO)

                                    Tianjin

                                    Wuxi Dexin Steel Tube Co., Ltd

                                    Wuxi

                                    Wuxi Dongwu Pipe Industry Co., Ltd

                                    Wuxi

                                    Wuxi Seamless Oil Pipe Co., Ltd

                                    Wuxi

                                    Zhangjiagang City Yiyang Pipe Producing Co., Ltd

                                    Zhangjiagang

                                    Zhangjiagang Yichen Steel Tube Co., Ltd

                                    Zhangjiagang«

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.

            Artikel 2 finder anvendelse fra 9. december 2015.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. februar 2019.

                  På Kommissionens vegne

               Jean-Claude JUNCKER

                  Formand

            (1)  EUT L 176 af 30.6.2016, s. 21.

            (2)  Rådets forordning (EF) nr. 926/2009 af 24. september 2009 om indførelse af en endelig antidumpingtold og endelig opkrævning af den midlertidige told på importen af visse sømløse rør af jern eller stål med oprindelse i Folkerepublikken Kina (EUT L 262 af 6.10.2009, s. 19).

            (3)  Dom afsagt af Retten (Anden Afdeling) den 29. januar 2014 i sag T-528/09, Hubei Xinyegang Steel Co. Ltd mod Rådet for Den Europæiske Union, ECLI:EU:T:2014:35.

            (4)  Domstolens dom (Anden Afdeling) af 7. april 2016 i de forenede sager C-186/14 P og C-193/14 P, ArcelorMittal Tubular Products Ostrava a.s. m.fl. mod Hubei Xinyegang Steel Co. Ltd og Rådet for Den Europæiske Union mod Hubei Xinyegang Steel Co. Ltd, ECLI:EU:C:2016:209.

            (5)  Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343 af 22.12.2009, s. 51).

            (6)  Kommissionens gennemførelsesforordning (EU) 2015/2272 af 7. december 2015 om indførelse af en endelig antidumpingtold på importen af visse sømløse rør af jern eller stål med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 322 af 8.12.2015, s. 21).

            (7)  Dom afsagt af Retten (Syvende Afdeling) den 18. oktober 2018 i sag T-364/16, ArcelorMittal Tubular Products Ostrava a.s. m.fl. mod Europa-Kommissionen, ECLI:EU:T:2018:696.

            (8)  Sag T-364/16, præmis 67.

            (9)  Sag T-364/16, præmis 65.

            (10)  Sag T-364/16, præmis 68.

            (11)  Domstolens dom (Tredje Afdeling) af 18. januar 2017, sag C-365/15, Wortmann mod Hauptzollamt Bielefeld, EU:C:2017:19, præmis 35-39.


title: Kommissionens gennemførelsesforordning (EU) 2019/291 af 19. februar 2019 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne 1-naphthylacetamid, 1-naphthyleddikesyre, acrinathrin, azoxystrobin, fluazifop-P, fluroxypyr, imazalil, kresoximmethyl, oxyflourfen, prochloraz, prohexadion, spiroxamin, tefluthrin og terbuthylazin (EØS-relevant tekst.)

text:
                  20.2.2019

                  DA

                  Den Europæiske Unions Tidende

                  L 48/17

         KOMMISSIONENS GENNEMFØRELSESFORORDNING (EU) 2019/291
         af 19. februar 2019
         om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne 1-naphthylacetamid, 1-naphthyleddikesyre, acrinathrin, azoxystrobin, fluazifop-P, fluroxypyr, imazalil, kresoximmethyl, oxyflourfen, prochloraz, prohexadion, spiroxamin, tefluthrin og terbuthylazin
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 1, og
         ud fra følgende betragtninger:

                     (1)

                     Del B i bilaget til Kommissionens gennemførelsesforordning (EU) nr. 540/2011 (2) indeholder en liste over de aktivstoffer, der er godkendt i henhold til forordning (EF) nr. 1107/2009.

                     (2)

                     Godkendelsesperioderne for aktivstofferne 1-naphthylacetamid, 1-naphthyleddikesyre, acrinathrin, azoxystrobin, fluazifop-P, fluroxypyr, imazalil, kresoximmethyl, oxyflourfen, prochloraz, prohexadion, spiroxamin, tefluthrin og terbuthylazin udløber den 31. december 2021.

                     (3)

                     Der er i overensstemmelse med Kommissionens gennemførelsesforordning (EU) nr. 844/2012 (3) indgivet ansøgninger om fornyelse af godkendelsen af de aktivstoffer, der er omhandlet i nærværende forordning. Imidlertid forventes godkendelserne af de pågældende stoffer at udløbe af årsager, som ansøgeren ikke har indflydelse på, inden der er truffet beslutning om at forny dem. Det er derfor nødvendigt at forlænge deres godkendelsesperiode i overensstemmelse med artikel 17 i forordning (EF) nr. 1107/2009.

                     (4)

                     I betragtning af den tid og de ressourcer, der er nødvendige for at afslutte behandlingen af ansøgninger om fornyelse af godkendelsen for et stort antal aktivstoffer, for hvilke godkendelserne udløber mellem 2019 og 2021, blev der ved Kommissionens gennemførelsesafgørelse C(2016) 6104 (4) udarbejdet et arbejdsprogram, hvori aktivstoffer, der ligner hinanden, samles i grupper, og hvori der fastsættes prioriteter på grundlag af sikkerhedsrisici for menneskers og dyrs sundhed eller miljøet, jf. artikel 18 i forordning (EF) nr. 1107/2009.

                     (5)

                     Stoffer, der antages at være lavrisikostoffer, bør prioriteres, jf. gennemførelsesafgørelse C(2016) 6104. Godkendelsen af disse stoffer bør derfor forlænges med så kort en periode som muligt. Under hensyntagen til fordelingen af ansvarsområder og arbejde blandt de medlemsstater, der fungerer som rapportører og medrapportører, og de ressourcer, der er tilgængelige og nødvendige for vurdering og beslutningstagning, bør godkendelsen af aktivstoffet prohexadion forlænges med ét år.

                     (6)

                     For aktivstoffer, der ikke falder ind under de prioriterede kategorier i gennemførelsesafgørelse C(2016) 6104, bør godkendelsesperioden forlænges med enten to eller tre år, under hensyntagen til den nuværende udløbsdato, bestemmelsen i artikel 6, stk. 3, i gennemførelsesforordning (EU) nr. 844/2012 om, at det supplerende dossier for et aktivstof skal fremlægges senest 30 måneder inden godkendelsen udløber, under hensyntagen til behovet for at sikre en ligelig fordeling af ansvarsområder og arbejde blandt de medlemsstater, der er ordførere og medordførere, og tilgængeligheden af de ressourcer, der er nødvendige med henblik på behandling og beslutningstagning. Godkendelsesperioderne for aktivstofferne 1-naphthylacetamid, 1-naphthyleddikesyre, acrinathrin, fluazifop-P, prochloraz og spiroxamin, bør derfor forlænges med to år og godkendelsesperioden for aktivstofferne azoxystrobin, fluroxypyr, imazalil, kresoximmethyl, oxyflourfen, tefluthrin og terbuthylazin med tre år.

                     (7)

                     Under hensyntagen til formålet med artikel 17, stk. 1, i forordning (EF) nr. 1107/2009 vil Kommissionen i tilfælde, hvor der ikke senest 30 måneder før den relevante udløbsdato som fastsat i bilaget til nærværende forordning indgives noget supplerende dossier i henhold til gennemførelsesforordning (EU) nr. 844/2012, fastsætte udløbsdatoen til den dato, der var gældende før nærværende forordnings ikrafttræden, eller på den tidligst mulige dato derefter.

                     (8)

                     I betragtning af formålet med artikel 17, stk. 1, i forordning (EF) nr. 1107/2009 for så vidt angår tilfælde, hvor Kommissionen vil vedtage en forordning, hvorved godkendelsen af et i nærværende forordnings bilag omhandlet aktivstof ikke fornyes, fordi godkendelseskriterierne ikke er opfyldt, fastsætter Kommissionen udløbsdatoen til den seneste af følgende datoer: den dato, der var gældende inden nærværende forordnings ikrafttrædelse, eller datoen for ikrafttrædelsen af den forordning, hvorved godkendelsen af aktivstoffet ikke fornyes. For så vidt angår tilfælde, hvor Kommissionen vil vedtage en forordning, hvorved godkendelsen af et i nærværende forordnings bilag omhandlet aktivstof fornyes, vil Kommissionen, afhængigt af omstændighederne, bestræbe sig på at fastsætte den tidligst mulige anvendelsesdato.

                     (9)

                     Gennemførelsesforordning (EU) nr. 540/2011 bør derfor ændres.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. februar 2019.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (3)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            (4)  Kommissionens gennemførelsesafgørelse af 28. september 2016 om udarbejdelsen af et arbejdsprogram for behandling af ansøgninger om fornyelse af godkendelser af aktivstoffer, der udløber i 2019, 2020 og 2021, i overensstemmelse med Europa-Parlamentets og Rådets forordning (EF) nr. 1107/2009 (EUT C 357 af 29.9.2016, s. 9).

            BILAG
            I del B i bilaget til gennemførelsesforordning (EU) nr. 540/2011 foretages følgende ændringer:

                        1)

                        I sjette kolonne (»Udløbsdato for stoffets godkendelse«) i række 4 (»Azoxystrobin«) ændres datoen til »31.12.2024«.

                        2)

                        I sjette kolonne (»Udløbsdato for stoffets godkendelse«) i række 5 (»Imazalil«) ændres datoen til »31.12.2024«.

                        3)

                        I sjette kolonne (»Udløbsdato for stoffets godkendelse«) i række 6 (»Prohexadion«) ændres datoen til »31.12.2022«.

                        4)

                        I sjette kolonne (»Udløbsdato for stoffets godkendelse«) i række 7 (»Spiroxamin«) ændres datoen til »31.12.2023«.

                        5)

                        I sjette kolonne (»Udløbsdato for stoffets godkendelse«) i række 8 (»Kresoximmethyl«) ændres datoen til »31.12.2024«.

                        6)

                        I sjette kolonne (»Udløbsdato for stoffets godkendelse«) i række 9 (»Fluroxypyr«) ændres datoen til »31.12.2024«.

                        7)

                        I sjette kolonne (»Udløbsdato for stoffets godkendelse«) i række 10 (»Tefluthrin«) ændres datoen til »31.12.2024«.

                        8)

                        I sjette kolonne (»Udløbsdato for stoffets godkendelse«) i række 11 (»Oxyfluorfen«) ændres datoen til »31.12.2024«.

                        9)

                        I sjette kolonne (»Udløbsdato for stoffets godkendelse«) i række 12 (»1-naphthylacetamid«) ændres datoen til »31.12.2023«.

                        10)

                        I sjette kolonne (»Udløbsdato for stoffets godkendelse«) i række 13 (»1-naphthyleddikesyre«) ændres datoen til »31.12.2023«.

                        11)

                        I sjette kolonne (»Udløbsdato for stoffets godkendelse«) i række 15 (»Fluazifop-P«) ændres datoen til »31.12.2023«.

                        12)

                        I sjette kolonne (»Udløbsdato for stoffets godkendelse«) i række 16 (»Terbuthylazin«) ændres datoen til »31.12.2024«.

                        13)

                        I sjette kolonne (»Udløbsdato for stoffets godkendelse«) i række 19 (»Acrinathrin«) ændres datoen til »31.12.2023«.

                        14)

                        I sjette kolonne (»Udløbsdato for stoffets godkendelse«) i række 20 (»Prochloraz«) ændres datoen til »31.12.2023«.